Nyé ai bɔ́n bóé nâ: “Komózán ma ózəle.” Ńdɔ̄ bə́ ngáman komozan ózəle, ńdɔ a ngábɛ́d nyē á yób. 14Ńdɔ a ngákə a toŋ mod Zambá, a kə nyé kɔ́b á tɔá á sí á étɔ̌ŋ á sí nyé ai nyé nâ: “Yə wǎ ó nə̄ é mod Zambá yǎ ā ngásɔ́ á Yúda ? " 15Nyé nâ: "Owé !" Nyé ai nyé nâ: “Zǎg bǐ kə̄ á ndá, ó kə dí ḿbāŋála.” 16Nyé ai nyé nâ: “Mə sə́ kig dzǎm dúgan ai wa, tɔ á nyían á ndá dzoe; tɔ ádī ḿbāŋála ngə́ ányū mə̄ndím bía wɔ́ á é vóm nyú; 17amú Ńtondôbə a ngábénde ma nâ: Wǎyəan kig dí tɔ ḿbāŋála, tɔ ányū mə̄ndím wē, ngə́ á dúgan á é zēn ó ngāsɔ́.” 17Nyé ai nyé nâ: “Maa mə nə̌ fə profɛ́d anə́ wā, ńdɔ̄ éngəlɛs ǎ kɔ́bɔ́ ai ma ai ngul Ǹtondôbə nâ: “Mínā nyé dúgán á ndá dzoe á di ḿbāŋála, á nyǔ fə məndím.” Ndə ǎ dugu nyé. 19Ńdɔ̄ bân nyé bə́ ngádúgan ai mvús, ǎ ngadí ḿbāŋála á ndá dzīē, a nyúú fə məndím. 20Ḿból bə́ ngábə́ tɔá á tə́bə́lē nálā ńdɔ ebúg Ńtondôbə é ngákwí ábə profɛ́d yǎ á ngādúgan ai nyé á mvús; 21ńdɔ a ngálóe mod Zambá yǎ á ngāsɔ́ á Yúda, nyé nâ: “Ǹtondôbə a dzó nâ: Ású ō bɔ̄ mə̄lɔ́ ai ebúg Ńtondôbə, təge dzálā ábéndé Ńtondôbə Zambá woe a ngábénde wa, 22o dúgán ai mvús, o mǎn dī ḿbāŋála, o nyúú fə məndím é vóm yǎ á ngādzó ai wa nâ: Eki təge dí ḿbāŋála ngə́ ányū mə̄ndím, m̀bim wóe wǎyǐ kig nyían á sɔŋ běsōá[1].”